
modalității de valorificare a unui volum brut de masă lemnoasă de 1568,51 mc, din fondul forestier proprietatea publică a municipiului Câmpulung Moldovenesc 

INIȚIATOR PROIECT DE HOTĂRÂRE: Primar, Negură Mihăiță

Analizând proiectul de hotãrâre cu privire la aprobarea modalității de valorificare a unui volum brut de masă lemnoasă de 1568,51 mc, din fondul forestier proprietatea publică a municipiului Câmpulung Moldovenesc, precizăm urmãtoarele:


Prin Hotărârea Guvernului României numărul 715/2017 care aprobă Regulamentul de valorificare a masei lemnoase din fondul forestier proprietate publică, cu modificările și completările ulterioare, este obligatorie aprobarea de către Consiliul Local al municipiului modul de valorificare a masei lemnoase din fondul forestier proprietate publică a municipiului Câmpulung Moldovenesc  ca masă lemnoasă pe picior sau ca lemn  fasonat. 

Conform Legii numărul 331/2024 – Codul Silvic, începând cu data intrării în vigoare a prezentei legi, cel puțin 50% din lemnul recoltat din fondul forestier proprietate publică se valorifică ca lemn fasonat situat în depozitele pentru materiale lemnoase.
În prezent, în fondul forestier proprietate a municipiului, există patru partizi de masă lemnoasă marcată în vederea exploatării cu un volum brut de 1568,51 mc pentru care trebuie stabilit modul de valorificare.
Au fost propuse pentru a fi valorificate ca lemn fasonat următoarele partizi:
	Nr. crt.
	Ocolul silvic administrator
	Unitate

de producție
	Partida numărul
	Natura de produse
	Volum de lemn Brut

(mc)

	1
	Ocolul Silvic Pojorâta
	I Câmpulung Moldovenesc
	5715/ 2600029101510
	Accidentale I
	540,18

	2
	Ocolul Silvic Pojorâta
	II Câmpulung Moldovenesc
	5716/ 2600029101770
	Accidentale I
	691,98

	3
	Ocolul Silvic Pojorâta
	II Câmpulung Moldovenesc
	5718/ 2600029102020
	Accidentale I
	333,51

	4
	Ocolul Silvic Pojorâta
	I Câmpulung Moldovenesc
	5721/ 2600029102280
	Produse Extraordinare
	2,84

	Volum total
	
	1568,51


La propunerea partizilor ca să fie valorificate ca și lemn fasonat s-a luat în calcul respectarea procentului de minim 50% de recoltare a masei lemnoase ca și lemn fasonat.


De asemenea pentru partida 5721/ 2600029102280 am avut în vedere faptul că este o partidă de Produse extraordinare care conform legislației specifice în vigoare se valorifică de regulă ca și lemn fasonat. Am propus ca exploatarea acesteia să se realizez cu forțe proprii de către administratorul fondului forestier (Ocolul silvic Pojorâta) pentru a urgenta valorificarea ei deoarece este formată dintr-un singur arbore care în condiții meteorologice extreme reprezintă o amenințare reală pentru locuința unui cetățean al municipiului Câmpulung Moldovenesc.
În anul 2026 un volum de 7897,83 mc a fost aprobat valorificării ca masă lemnoasă pe picior și un volum de 4301,61 mc a fost aprobat valorificării ca lemn fasonat. 

Luând în calcul volumele aprobate la exploatare de la începutul anului 2026 până în prezent la care se adaugă volumele propus spre exploatare în prezentul proiect de hotărâre se valorifică ca lemn fasonat un procent de 42,63%.
Urmează ca parte din partizile puse în valoare în viitor  să fie valorificate ca și lemn fasonat astfel încât să realizăm procentul de minim 50% necesar valorificării masei lemnoase ca și lemn fasonat.

Având în vedere precizările de mai sus, considerăm proiectul de hotărâre oportun și necesar. 

